
Солтүстік Қазақстан облысы әкімдігінің қаржы басқармасының
мәдениет және өзге сала мекемелерін жоспарлау және 
қаржыландыру бөлімі туралы
ЕРЕЖЕ

1. Жалпы ережелер

1. Мәдениет және өзге сала мекемелерін жоспарлау және қаржыландыру бөлімі (бұдан әрі – бөлім) «Солтүстік Қазақстан облысы әкімдігінің қаржы басқармасы» коммуналдық мемлекеттік мекемесінің құрылымдық бөлімшесі болып табылады.
2. Бөлім өз қызметінде Қазақстан Республикасы Конституциясын,  Заңдарын, Қазақстан Республикасы Президентінің және Үкіметінің актілерін, сондай-ақ осы Ережені басшылыққа алады.   
3. Бөлімнің құрылымын, штат санын Қазақстан Республикасының заңнамасымен белгіленген тәртіппен Солтүстік Қазақстан облысы әкімдігінің қаржы басқармасының басшысы бекітеді.
                                       
2. Мәдениет және өзге сала мекемелерін жоспарлау және 
қаржыландыру бөлімінің негізгі міндеттері, 
функциялары, құқықтары 

4. Міндет: бюджеттік жоспарлау және жергілікті бюджетті атқару саласында мемлекеттік саясатты іске асыру.
1) өз құзыреті шегiнде облыс әкiмінiң және әкiмдiгiнiң нормативтiк құқықтық және құқықтық актiлерi жобаларын әзiрлеу және дайындауға қатысу;
2) үшжылдық кезеңге облыстық бюджет және аудандар (облыстық маңызы бар қала) бюджеттері арасындағы жалпы сипаттағы трансферттер көлемін айқындауға қатысу;
3) облыстық бюджеттік бағдарламалар бойынша шығыстар лимиті мен жоспарлы кезеңге жаңа бастамаларға арналған лимиттерді айқындау және оларды бюджеттік бағдарламалар әкімшілеріне жеткізуге қатысу;
4) жоспарлы кезеңге облыстық бюджет жобасын әзірлеу және тиісті қаржы жылына облыстық бюджетті нақтылау және түзету бойынша ұсыныстар енгізуге қатысу;
5) облыстық бюджетті бекіту, облыстық бюджет және аудандар (облыстық маңызы бар қала) бюджеттері арасындағы жалпы сипаттағы трансферттер көлемі, облыстық бюджетті нақтылау, түзету туралы және өз құзыретінің шегінде басқа да мәселелер бойынша облыс әкімдігі қаулыларының және облыстық мәслихат сессиясы шешімдерінің жобаларын дайындауға қатысу;
6) Қазақстан Республикасының бюджеттік заңнамасымен белгіленген тәртіпте жоспарлы кезеңге облыстық бюджет туралы облыстық мәслихат шешімдерін іске асыру туралы облыс әкімдігі қаулыларының және бюджеттік саясат жөніндегі  өзге де қаулылардың жобаларын әзірлеуге қатысу;
7) бюджеттік бағдарламалар әкімшілерінің бюджеттік өтінімдерін бюджеттік және өзге де заңнамаға сәйкес келуі және қаржылық қамтамасыз етілуі нысанасы бойынша қарауға және олар бойынша қорытындылар дайындауға қатысу;
8) облыстық бюджет және басқарма құзыретіне жататын басқа да мәселелер бойынша баяндамалар, түсініктеме жазбахаттар, ақпараттық-талдамалық материалдар және анықтамалар дайындауға қатысу;
9) міндеттемелер бойынша қаржыландыру жинақ жоспарларын, облыстық бюджеттің төлемдері бойынша түсімдер мен қаржыландыру жинақ жоспарларын құру, бекіту және жүргізу, оларға өзгерістер енгізу;
10) мемлекеттік мекемелермен тауарларды (жұмыстарды, қызметтерді) сатудан алынған, олардың иелігінде қалатын ақшаның түсімдері мен шығыстары бойынша жетекшілік ететін бюджеттік бағдарламалар әкімшілері ұсынған мемлекеттік мекемелер бойынша жинақ жоспарларын келісу;
11) республикалық бюджеттен бөлінген, оның ішінде бюджеттік заңнамада белгіленген тәртіппен нысаналы мақсатқа сай пайдаланылмаған нысаналы трансферттердің пайдаланылмаған (толық пайдаланылмаған) сомаларын қайтару;
12) бюджеттік мониторинг.
6. Құқығы және міндеттері:
1) Басқармаға жүктелген қызметтерді жүзеге асыруға қажетті ақпаратты мемлекеттiк органдардан, коммерциялық және коммерциялық емес заңды тұлғалар мен жеке тұлғалардан сұрату және алу;
2) материалдарды тиісті органдарға заңнамамен белгіленген тәртіпте беру.
	
3. Мәдениет және өзге сала мекемелерін жоспарлау және 
қаржыландыру бөлімінің қызметін ұйымдастыру

7. Бөлім Қазақстан Республикасының заңнамалық актілеріне, Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерді иеленеді.
8. Бөлімді Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын басшы басқарады.
9. Бөлім басшысы бөлімнің қызметіне жалпы басшылықты жүзеге асырады және бөлімге жүктелген міндеттердің орындалуы мен оның өз функцияларын жүзеге асыруы үшін дербес жауапты болады.  
10. Бөлім басшысы мемлекеттік мекеменің басшысына бөлімнің штаттық кестесі мен құрылымы бойынша ұсыныстар береді.
11. Бөлімнің атынан құзыретіне кіретін мәселелер бойынша бөлім атынан басқа бөлімдерге жіберілетін құжаттарға бөлімнің басшысы, ал ол болмаған жағдайда оны алмастыратын адам қол қояды.


Келісілген:
Заңгер:  ____________________________________________________
               (Т.А.Ә., қолы, датасы)

